stanford-oval/wikipedia huggingface dataset:
Taito (yhtiö)

| Taito Corporation |
| --- | --- |

Toimiala:  videopeliteollisuus
Tuotteet:  videopelit, kolikkopelit
Emoyhtiö:  Square Enix
Omistaja:  Square Enix
Infobox OKVirheellinen NIMI-arvo: 
Taito Corporation (jap. タイトー株式会社, taitō kabushikigaisha)  on japanilainen videopelejä kehittävä yritys. Se tunnetaan muun muassa Space Invaders- ja Arkanoid-kolikkopeleistä sekä Bubble Bobble -sarjasta.
Taito Corporation perustettiin vuonna 1953, ja se on nykyään osa Square Enix -yritystä.
Yhtiöllä on Taito Station -nimisiä pelihalleja Japanissa.
Yhtiö julkaisi vuonna 1974 Basketball-nimisen kolikkopelin, joka on ensimmäisiä urheilupelejä. Taito lisensoi pelin Midwaylle ja se julkaistiin USA:ssa nimellä TV Basketball.
Taito Station pelihalli
Pelit

Useat yhtiön pelit ovat julkaistu sekä kolikkopeleinä pelihalleissa että tietokonepeleinä kotikäyttöön.
Pelejä on julkaistu Nintendo Entertainment System- ja Super Nintendo Entertainment System -kotikonsoleille sekä Nintendo DS-, Sega Game Gear- ja Game Boy -käsikonsoleille.
Aiheesta muualla

Wikimedia Commonsissa on kuvia tai muita tiedostoja aiheesta .
Profiili MobyGamesissä (englanniksi)
Jack Smethurst

Jack Smethurst (9. huhtikuuta 1932 – 16. helmikuuta 2022) oli brittiläinen näyttelijä. Hänet muistetaan muun muassa vakituisesta roolista tilannekomediassa Love Thy Neighbor (1972–1976).
Aiheesta muualla

Jack Smethurst Internet Movie Databasessa. (englanniksi)
Jack Kramer

Jack Kramer
John Albert ”Jack” Kramer (1. elokuuta 1921 – 12. syyskuuta 2009) oli yhdysvaltalainen tennispelaaja. Hän syntyi Las Vegasissa, Nevadassa, mutta muutti 13-vuotiaana perheineen Kalifornian San Bernadinoon.
Kramer oli lajinsa suurimpia nimiä 1940-luvulla. Hän voitti yhden kaksinpelimestaruuden Wimbledonissa ja kaksi Yhdysvaltain avoimissa. Vuosina 1946 ja 1947 hän kuului Davis Cupin voittaneeseen joukkueeseen. Vuoden 1947 Wimbledon-finaalissa hän voitti maanmiehensä Tom Brownin ennätyksellisen lyhyessä ajassa, 47 minuutissa. Ottelussa pelattiin vain 24 peliä, mitä vähemmällä on miesten kaksinpelin Wimbledon-finaaleissa toisen maailmansodan jälkeen selvitty vain neljä kertaa.
Kramer opiskeli floridalaisessa Rollins Collegessa ja sai vuonna 1968 paikan International Tennis Hall of Famesta Rhode Islandissa.
Kaksinpelivoitot Grand Slam -turnauksissa

| Vuosi | Turnaus | Vastustaja loppuottelussa | Tulos |
| --- | --- | --- | --- |
| 1946 | Yhdysvallat |  Tom Brown | 9–7, 6–3, 6–0 |
| 1947 | Wimbledon |  Tom Brown | 6–1, 6–3, 6–2 |
| 1947 | Yhdysvallat |  Frank Parker | 4–6, 2–6, 6–1, 6–0, 6–3 |
Aiheesta muualla

Jack Kramer International Tennis Hall of Famen verkkosivuilla (englanniksi)
Dwyre, Bill: Jack Kramer dies at 88; champion ushered in era of pro tennis latimes.com.  14.9.2009. (englanniksi)
Jack Smight

Jack Smight (9. maaliskuuta 1925 Minneapolis – 1. syyskuuta 2003 Los Angeles) oli yhdysvaltalainen elokuvaohjaaja, jonka tuotantoon kuuluvat elokuvat Jättiläinen taivaalla (1974) ja Midwayn taistelu (1976). Hän voitti  Emmy-palkinnon vuonna 1959.
Aiheesta muualla

Jack Smight Internet Movie Databasessa. (englanniksi)
Summer 2003

| Summer 2003 Anthrax |
| --- | --- | --- |

EP-levyn tiedot
 Julkaistu: 2003
 Formaatti: CD
 Tyylilaji: thrash metal
 Kesto: 33.50
 Levy-yhtiö: Nuclear Blast
Anthraxin muut julkaisut
| The Collection 2002 | Summer 2003 2003 | We’ve Come for You All 2003 |
Summer 2003 on  thrash metal -yhtye Anthraxin EP, joka julkaistiin vuonna 2003 levymerkillä Nuclear Blast Records.
Kappaleet

Safe Home – 04.18 (radio edit)
Grunt & Click – 05.29 (Stomp 442 session recording)
Dethroned Emperor – 04.32 (Celtic Frost cover)
Celebrated Summer – 04.25 (Hüsker Dü cover)
Watchin' You – 03.38 (KISS cover)
Auf Wiedersehen – 03.32 (Cheap Trick cover)
Cowboy Song – 05.03 (Thin Lizzy cover)
London – 02.53 (The Smiths cover)
Kokoonpano

John Bush – laulu
Rob Caggiano – soolokitara
Scott Ian	– rytmikitara
Frank Bello – basso
Charlie Benante – rummut
Aiheesta muualla

Summer 2003 Discogsissa. (englanniksi)
Albumi Summer 2003 Encyclopaedia Metallum -sivustolla (englanniksi)
Jauhealkoholi

Jauhealkoholi on jauheen muodossa olevaa alkoholia. Jauheen voi sekoittaa esimerkiksi veteen. Alkoholijauheen maahantuonti Suomeen on kielletty.selvennä Jauheen muodossa oleva alkoholi laillistettiin Yhdysvalloissa vuonna 2015.
Storaksikasvit

| Storaksikasvit |
| --- | --- |
 Rohtostoraksi (Styrax officinalis)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Lahko::  Ericales
Heimo::  Storaksikasvit Styracaceae  DC. & Spreng.
Suvut
 Alniphyllum  Bruinsmia  Halesia – vitikellopuut  Huodendron  Melliodendron  Pamphilia  Parastyrax  Pterostyrax – epolettipuut  Rehderodendron  Sinojackia  Styrax – storaksit 
Katso myös
   Storaksikasvit Wikispeciesissä   Storaksikasvit Commonsissa 
Infobox OKNimi-testi OK: 
Storaksikasvit (Styracaceae) on kaksisirkkaisten koppisiemenisten kasvien heimo. Siihen kuuluu 11 sukua ja noin 160 lajia. Heimon lajit ovat lähinnä lämpimien alueiden puita. Useita heimon lajeja käytetään koristekasveina, ja storakseista (Styrax) saadaan bentsoehartsia, jota käytetään hajusteissa.
Kuvaus

Storaksikasvit ovat monivuotisia puuvartisia kasveja. Lehdet ovat yksinkertaisia, yleensä vuorottaisesti asettuneita ja usein korvakkeettomia. Kukat kasvavat kukinnoissa, jotka ovat rakenteeltaan terttuja, kerrannaisterttuja tai kiemuroita. Kukat ovat kaksineuvoisia ja symmetrisiä säteittäin. Verhiö on muodoltaan kellomainen ja verholehtiä on yleensä 4–6. Teriössä on 4–7 osittain yhteen kasvanutta terälehteä. Terälehdet ovat yleensä väriltään valkoiset. Heteet kasvavat kiehkurassa teriön tyvellä. Emit ovat kapeita ja usein päätyään kohti kapeneva, luotit ovat pyöristyneitä ja joskus 2–5-jakoisia. Hedelmä on luumarja, marja tai kota.
Suvut

Alniphyllum
Bruinsmia
Halesia – vitikellopuut
Huodendron
Melliodendron
Pamphilia
Parastyrax
Pterostyrax – epolettipuut
Rehderodendron
Sinojackia
Styrax – storaksit
Levinneisyys

Storaksikasveja kasvaa Amerikan mantereiden ja Aasian trooppisilla, subtrooppisilla ja lauhkeilla alueilla, sekä Välimeren alueella.
Kuvia

Karolinanvitikellopuu (Halesia carolina)
Tuoksuepolettipuu (Pterostyrax hispidus)
Sinojackia xylocarpa
Taito

Taito on kyky jonkin asian tekemiseen ja erityisesti sen tekemiseen hyvin. Luontaisista kyvyistä eroten taito edellyttää opettelua. Esimerkkejä ovat pyörällä ajamisen taito, päässälaskutaito, leipomistaito ja lukutaito.
Taitavaksi tuleminen

Taidon oppiminen perustuu siihen, että mielen näkemys (skeema) tapahtumasta vastaa yksityiskohtaisesti todellista tapahtumaa. Mitä enemmän esimerkiksi polkupyörällä ajamista harjoittelee, sitä paremmin tiedostaa sen, missä pyörällä voi ajaa, kuinka rajusti ohjaustankoa on käännettävä jne. Kaikki taidon oppimiseen vaikuttava ei ole tiedostettua tietoa, sillä polkupyörän ajamisessa tarvitaan myös lihasten taitavaa yhteistoimintaa, jonka koordinoituminen ei usein ole kovin tiedostettua. Ennakointi on tärkeä osa taitoa: polkupyöräilijä osaa ennakoida pääseekö pyörällä kävelykäytävän reunakorotuksen yli vai joutuuko taluttamaan.
Taidon oppiminen voidaan nähdä kolmivaiheisena prosessina:
1. Kognitiivinen vaihe
teorian ymmärtäminen ennen kokeilua
esimerkiksi vanhempi selittää lapselle, kuinka pyörällä on tarkoitus ajaa ja lapsi seuraa muiden pyörälläajoa
2. Assosiatiivinen vaihe
kokeilua
yhdistetään osataidot toisiinsa
3. Autonominen vaihe
taidon hallinta
taitaja osaa ennakoida tilanteita ja ymmärtää jo pienistä vihjeistä miten tulee toimia
Taidon oppimiseen vaikuttaa henkilön oppimismotivaatio, aikaisemmat tiedot ja palaute. Taidon harjoittelu on välttämätöntä taitavaksi tulemiselle. Yksinkertaistenkin toimintojen äärimmäisen hyvä taitaminen vaatii paljon harjoittelua. Tämä on huomattu kokeilla, joissa ihmisten täytyy yksinkertaisesti painaa nappia tietyn ärsykkeen (esimerkiksi piip-äänen) kuullessaan: nopein reaktioaika ärsykkeestä napinpainamiseen saavutetaan vasta monien kymmenien harjoituskertojen jälkeen. Kun yksinkertaistenkin taitojen mestarillinen hallitseminen kestää kauan, on ymmärrettävää, että taitavaksi pianonsoittajaksikaan ei tulla hetkessä. [lähde? ]
Kokeilla on todistettu, että ahkeralla harjoituksella ihminen voi oppia suorittamaan useampaa taitoa yhtä aikaa esimerkiksi lukemaan ja kirjoittamaan saneltua tekstiä.
Savant-henkilöt ovat poikkeuslahjakkuuksia, jotka voivat saavuttaa miltei yli-inhimillisen taidon (esimerkiksi päässälaskutaidon) ilman normaali-ihmiseltä vaadittavaa harjoitteluaikaa.
Taitaminen ja opettaminen

Taitavalla ihmisellä suoritus automatisoituu. Taitava polkupyöräilijä ei ajattele pyöräilyä, vaan voi ajatella muita asioita. Vasta-alkaja sen sijaan joutuu vakaasti keskittymään ajamiseen.
Tästä seuraa, että taitava henkilö ei välttämättä osaa kuvata taitoaan muille. Esimerkiksi taitava matemaatikko saattaa olla kykenemätön selittämään, miten hän suorittaa laskutoimituksia mielessään. Vastaavasti taitava puuseppä saattaa kyllä voida näyttää, miten tuoli tehdään, mutta ei kykene selittämään sanallisesti asiaa.
Jack Sparrow (kappale)

| ”Jack Sparrow” The Lonely Island feat>  Michael Bolton |
| --- | --- | --- |

Singlen tiedot
 Albumilta: Turtleneck & Chain
 Äänitetty : 2011
 Julkaistu: 7. toukokuuta 2011
 Tuottaja(t):  Michael Woods
 Tyylilaji: Hip hop, Elektro
 Kesto: 03.07
 Levy-yhtiö: Universal Republic
The Lonely Islandin muut singlet
| ”Turtleneck & Chain” 2011 | ”Jack Sparrow” 2011 | ”We'll Kill U” 2011 |
Michael Boltonin muut julkaisut
| ”Break Free” 2010 | ”Jack Sparrow” 2011 |   |
Jack Sparrow on yhdysvaltalaisen komediaryhmä The Lonely Islandin ja pop-rock-laulaja Michael Boltonin tekemä kappale. Kappale ja sen musiikkivideo saivat ensiesiintymisensä Saturday Night Live -komediasarjassa toukokuussa 2011.
Kappale alkaa kohtauksesta, jossa Michael Bolton on saapunut The Lonely Islandin studiolle nauhoittamaan uutta hip hop -kappaletta, joka kertoo ryhmän jäsenten juhlimisesta ja naisten valloittamisesta eräällä yökerholla. Kertosäkeisiin tultaessa Bolton ikään kuin pilaa kappaleen laulamalla vain omista suosikkielokuvistaan, joista päähuomio kiinnittyy Pirates of the Caribbean -sarjaan. Kappaleessa viitataan myös elokuviin Jerry Maguire – elämä on peliä, Forrest Gump, Erin Brockovich ja Scarface – arpinaama.
Kappaleen kirjoittivat The Lonely Islandin jäsenet Andy Samberg, Akiva Schaffer ja Jorma Taccone yhdessä tuottaja Michael Woodsin kanssa kesällä 2010. Jäsenet päätyivät ottamaan yhteyttä legendaariseen Michael Boltoniin saadakseen tämän mukaan äänityksiin. Hän ei kuitenkaan ollut kovin innostunut asiasta lähinnä siinä esiintyvän karkean kielen vuoksi. Pitkien taivuttelujen jälkeen The Lonely Island sai Boltonin liittymään kappaleen tekoon. Nauhoituksien jälkeen ryhmä kuvasi sille musiikkivideon, jossa Bolton esitti edellä mainittujen suosikkielokuviensa päähenkilöjä, mutta kappaleen nimen mukaisesti pääasiassa Jack Sparrow'ta.
Videon tekijät latasivat kappaleen saman tien Internetin YouTube-videopalveluun, jolloin se levisi viraalivideona. Kappale on kerännyt vuoden 2013 kesään mennessä jo yli 100 miljoonaa näyttökertaa. Lisäksi se on saanut paljon positiivista palautetta eri mediakriitikoilta ja muilta -henkilöiltä.
Listasijoitukset

| Lista (2011) | Paras sijoitus |
| --- | --- |
VG-lista: 2
Sverigetopplistan: 6
Billboard Hot 100: 69
Canadian Hot 100: 54
Sylvia Pankhurst

Sylvia Pankhurst vuonna 1909.
Estelle Sylvia Pankhurst (5. toukokuuta 1882 Manchester, Iso-Britannia – 27. syyskuuta 1960 Addis Abeba, Etiopia) oli brittiläinen poliittinen aktivisti, kirjailija ja taiteilija, joka kannatti naisasialiikettä, sosialismia ja rauhanaatetta. Äitinsä Emmeline Pankhurstin ja sisarensa Christabel Pankhurstin tavoin Sylvia Pankhurst oli tunnettu suffragetti eli naisten äänioikeuden esitaistelija, mutta hän oli aatemaailmaltaan näitä radikaalimpi ja vasemmistolaisempi.
Perhe

Pankhurstin vanhemmat olivat asianajaja Richard Pankhurst ja kansalaisaktivisti Emmeline Pankhurst. Hänen siskojaan olivat Christabel ja Adela Pankhurst. Koko perhe tunnettiin vapaamielisyydestään, poliittisesta radikalismistaan ja naisten äänioikeuden kannattamisesta. Pankhurst ei mennyt naimisiin, mutta hän eli avoliitossa Englantiin paenneen italialaisen vallankumouksellisen sosialistin Silvio Corion kanssa. Heille syntyi vuonna 1927 poika Richard Kier Pethick Pankhurst.
Teoksia

The Suffragette – The History of the Women’s Militant Suffrage Movement, 1905–10 (1911)
Rebel Ireland – Thoughts on Easter Week 1916 (1920)
Soviet Russia as I Saw It (1921)
Writ on Cold Slate (1922)
Education of the Masses (1924)
India and the Earthly Paradise (1926)
Delphos – The Future of International Language (1927)
Save the Mothers (1930)
The Suffragette Movement – An Intimate Account of Persons and Ideals (1931)
The Home Front – A Mirror to Life in England during the World War (1932)
The Life of Emmeline Pankhurst – The Suffragette Struggle for Women's Citizenship (1936)
The Ethiopian People – Their Rights and Progress (1946)
Ethiopia – A Cultural History (1955)
Aiheesta muualla

Kuvia tai muita tiedostoja aiheesta Sylvia Pankhurst Wikimedia Commonsissa
Emmeline (vas.), Christabel (kesk.) ja Sylvia Pankhurst vuonna 1911.
Jack Kornfield

| Jack Kornfield |
| --- | --- |

Henkilötiedot
Syntynyt: 1945
Kansalaisuus:  Yhdysvallat
Ammatti:  kirjailija, meditaatio-opettaja
Kirjailija
Äidinkieli: englanti
Tuotannon kieli: englanti
Aiheet:  buddhalaisuus, meditaatio
Aiheesta muualla
Kotisivut
Löydä lisää kirjailijoitaKirjallisuuden teemasivulta
Jack Kornfield (s. 1945) on yhdysvaltalainen kirjailija ja theravadabuddhalaisen vipassana-meditaation opettaja. Hän opiskeli buddhalaiseksi munkiksi Thaimaassa, Myanmarissa ja Intiassa, ensin thaimaalaisen metsäbuddhalaisuuden mestari Ajahn Chahin ja burmalaisen Mahasi Sayadawin oppilaana. Hän on opettanut meditaatiota ympäri maailmaa vuodesta 1974 lähtien ja hän on yksi tärkeimmistä opettajista, jotka ovat tuoneet buddhalaisia tietoisuusharjoituksia länsimaihin. Vuonna 1975 hän perusti Insight Meditation Society -yhdistyksen Barreen, Massachusettsiin Joseph Goldsteinin ja Sharon Salzbergin kanssa ja vuonna 1987 Spirit Rock Meditation Center -retriittikeskuksen Woodacreen, Kaliforniaan. Kornfield on toiminut myös rauhanaktivistina ja johtanut kansainvälisiä buddhalaisten opettajien tapaamisia dalai-laman kanssa.
Elämä

Kornfield syntyi juutalaisille vanhemmille ja hänellä on kolme veljeä. Hänen isänsä oli biofyysikko, mikä sai hänet kiinnostumaan luonnontieteistä, lääketieteestä ja auttamistyöstä. Hän lähti opiskelemaan lääketiedettä Dartmouth Collegeen, mutta käytyään tohtori Wing-tsit Chanin aasialaisen filosofian kurssilla hän vaihtoi pääainettaan buddhalaisuuden ja Aasiantutkimukseen.
Valmistuttuaan vuonna 1967 Kornfield liittyi Rauhanjoukkoihin ja hänet lähetettiin Thaimaahan, jossa hän työskenteli trooppisen lääketieteen parissa Mekongin jokilaaksossa. Siellä hän tapasi munkin ja tunnetun metsäbuddhalaisuuden mestarin Ajahn Chahin, ja Kornfield ryhtyi itsekin munkiksi hänen oppilaanaan. Myöhemmin hän opiskeli Mahasi Sayadawin oppilaana Burmassa. Kornfield palasi Yhdysvaltoihin vuonna 1972 ja kesällä 1974 hän oli mukana perustamassa Naropa Universityä. Hän tapasi Joseph Goldsteinin ja Sharon Salzbergin, joiden kanssa hän perusti Insight Meditation Society -yhdistyksen Barreen, Massachusettsiin vuonna 1975. Hän perusti Spirit Rock Meditation Center -retriittikeskuksen Woodacreen, Kaliforniaan vuonna 1987.
Kornfield on toiminut myös rauhanaktivistina, opettanut meditaatiota meditaatiokeskuksissa ympäri maailmaa ja johtanut kansainvälisiä buddhalaisten opettajien tapaamisia dalai-laman kanssa. Hän on suorittanut tohtorin tutkinnon kliinisestä psykologiasta Saybrook Institutesta.
Hänellä on yksi tytär, joka valmistui lakitieteestä Berkeley Lawissa. Hänen entinen vaimonsa Liana Chenoweth on taiteilija ja terapeutti. Hänen nykyinen vaimonsa on meditaatio-opettaja Trudy Goodman, InsightLA-yhteisön perustaja ja pääopettaja.
Aiheesta muualla

Viralliset kotisivut
Stuck Here on Snakes Way

| Stuck Here on Snakes Way Omnium Gatherum |
| --- | --- | --- |

Studioalbumin tiedot
 Äänitetty : SouthEastSounds studio 2006
 Julkaistu: 2. huhtikuuta 2007
 Formaatti: CD
 Tuottaja(t): Teemu Aalto ja Omnium Gatherum
 Tyylilaji: melodinen death metal
 Kesto: 56.46
 Levy-yhtiö: Candlelight
Listasijoitukset
  Suomen virallinen lista: 31
Omnium Gatherumin muut julkaisut
| Years in Waste 2004 | Stuck Here on Snakes Way 2007 | The Redshift 2008 |
Stuck Here on Snakes Way on suomalaisen death metal -yhtye Omnium Gatherumin kolmas studioalbumi, joka julkaistiin vuonna 2007 Candlelight Recordsin kautta.
Kappaleet

The Snake and the Way – 00.45
Into Sea – 03.36
Dysnomia – 03.10
A-Part of God – 03.45
Undertaker – 04.57
Bastard-O – 02.47
The Third Flame – 03.54
Just Signs – 03.30
Truth – 02.58
Drudgery – 04.46
In Sane World – 04.12
Spiritual – 06.08
Kokoonpano

Jukka Pelkonen – laulu
Jarmo Pikka – rummut
Aapo Koivisto – kosketinsoitin
Janne Markkanen – bassokitara
Harri Pikka – kitara
Markus Vanhala – kitara
+
Rainer Nygård – laulu kappaleissa "A-part of God" ja "The Third Flame"
Kokoonpano > Tuotanto

Olli Lappalainen – grafiikka
Svante Forsbäck – masteroija
Teemu Aalto – tuottaja, äänittäjä, miksaaja
Jukka Koskinen – valokuvat
Arvostelut

About.com:
Allmusic:
Imperiumi.net:
Aiheesta muualla

Albumi Stuck Here on Snakes Way Encyclopaedia Metallum -sivustolla (englanniksi)
Stuck Here on Snakes Way discogs.com -sivustolla
Omnium Gatherum
| --- | --- |
Studioalbumit::   Spirits and August Light  Years in Waste  Stuck Here on Snakes Way  The Redshift  New World Shadows  Beyond  Grey Heavens  The Burning Cold  Origin 
EP:t:   Steal the Light  Slasher
Jan-Lennard Struff

| Jan-Lennard Struff |
| --- | --- |

Henkilötiedot
Syntynyt: 25. huhtikuuta 1990 (ikä 34)
Kansalaisuus:   Saksa
Tennispelaaja
Pituus:  196 cm
Paino:  87 kg
Kätisyys:  oikea
Ammattilaisena:  2009–
Palkintorahat:  10 775 927 USD
Kaksinpeli
Paras sijoitus:  21. (19.6.2023)
Voitot/tappiot:  219–238
Grand Slam -turnauksissa
Australian avoimet:  2. kierros (2018)
Ranskan avoimet:  2. kierros (2014, 2018)
Wimbledon:  3. kierros (2018)
Yhdysvaltain avoimet:  3. kierros (2018)
Nelinpeli
Paras sijoitus:  21. (22.10.2018)
Turnausvoittoja:  2
Voitot/tappiot:  104–108
Aiheesta muualla
www.janlennardstruff.com
ITF
ATP
Jan-Lennard Struff (s. 25. huhtikuuta 1990 Warstein) on saksalainen tennispelaaja. Parhaimmillaan hän on ollut kaksinpelissä ATP-listan sijalla 21 kesäkuussa 2023. Nelinpelissä hän on ollut sijalla 21 lokakuussa 2018.
Struff on päässyt Grand Slam -turnausten kaksinpelissä parhaimmillaan kolmannelle kierrokselle Wimbledonissa ja Yhdysvaltain avoimissa vuonna 2018. Nelinpelissä hän ylsi Ben McLachlanin parina välieriin Australian avoimissa 2018.
Struff on voittanut nelinpelissä ATP-turnauksen Tokiossa vuonna 2018 ja Aucklandissa vuonna 2019.
Aiheesta muualla

Kuvia tai muita tiedostoja aiheesta Jan-Lennard Struff Wikimedia Commonsissa
Jan-Lennard Struffin kotisivut
Jan-Lennard Struff ATP:n sivuilla (englanniksi)
Jan-Lennard Struff ITF:n sivuilla (englanniksi)
Sopranos

| Sopranos> The Sopranos |
| --- | --- |
 Sarjan otsikkoruutu.
Tyyli:  rikosdraama
Kestoaika:  45–60 minuuttia
Luoja(t):  David Chase
Pääosissa:  James Gandolfini Lorraine Bracco Edie Falco Michael Imperioli Dominic Chianese Steven Van Zandt Tony Sirico Robert Iler Jamie-Lynn Sigler Nancy Marchand Aida Turturro Drea de Matteo Steven R. Schirripa Vincent Pastore Joe Pantoliano Vincent Curatola Steve Buscemi John Ventimiglia Federico Castelluccio Frank Vincent
Alkuperämaa:   Yhdysvallat
Alkuperäiskieli:  englanti
Verkko:   HBO  Nelonen  Yle TV2
Esitetty:  10. tammikuuta 1999 – 10. kesäkuuta 2007
Tuotantokausia:  6
Jaksoja:  86 (luettelo jaksoista)
Tuotanto
Tuottaja(t):  Allen Coulter
Vastaava(t) tuottaja(t):  David Chase Brad Grey Ilene S. Landress Terence Winter Mitchell Burgess Matthew Weiner
Ohjaaja(t):  Timothy Van Patten John Patterson Allen Coulter Alan Taylor Henry Bronchtein Jack Bender Steve Buscemi David Chase
Käsikirjoittaja(t):  Terence Winter Mitchell Burgess Robin Green Matthew Weiner Michael Imperioli
Kuvaaja(t):  Alik Sakharov
Tuotantoyhtiö(t):  HBO
Aiheesta muualla
IMDb 
Sopranos (engl. The Sopranos) on David Chasen luoma ja HBO:n tuottama televisiosarja 2000-luvun mafiaperheen elämästä.
Sarjan päähenkilö on newjerseyläinen mafioso Anthony ”Tony” Soprano (James Gandolfini). Sarjan alussa Tony menettää tajuntansa ilman selvää syytä ja hakeutuu psykiatrille. Yksi koko sarjan läpi kantavista aiheista on Tonyn käynnit psykiatrin, tohtori Jennifer Melfin (Lorraine Bracco), vastaanotolla. Tonyn on myös samalla johdettava mafiaperhettä ja ratkottava oman perheensä ongelmia.
Sarjan esittäminen Yhdysvalloissa alkoi vuonna 1999. Sitä tuotettiin yhteensä kuuden tuotantokauden verran. Sopranosin viimeinen jakso ”Made in America” esitettiin Yhdysvalloissa 10. kesäkuuta 2007. Suomessa sarjaa on esittänyt kokonaan Nelonen, ja vuonna 2010 sitä esitettiin Yle TV2:lla. Sarja on voittanut muun muassa 21 Emmy-palkintoa ja viisi Golden Globe -palkintoa. Sopranos on listattu monesti kaikkien aikojen parhaaksi televisiosarjaksi.
Juoni

Sarja kertoo mafioso Tony Sopranosta ja hänen vaikeudestaan tasapainotella perheensä ja johtamansa rikollisjärjestön välillä. Hän käsittelee vaikeuksiaan terapiassa psykatri Jennifer Melfin kanssa. Sarjassa esiintyy useita sivujuonia, jotka keskittyvät pääasiassa hänen vaimoonsa Carmelaan, heidän lapsiinsa ja Tonyn suojattiin Christopher Moltisantiin.
Juoni > Tuotantokaudet

| Kausi | Kausi | Jaksot | Alkuperäinen esityspäivä> Avausjakso | Alkuperäinen esityspäivä> Päätösjakso |
| --- | --- | --- | --- | --- |
|  | 1 | 13 | 1999-1-1010. tammikuuta 1999 | 1999-4-44. huhtikuuta 1999 |
|  | 2 | 13 | 2000-1-1616. tammikuuta 2000 | 2000-4-99. huhtikuuta 2000 |
|  | 3 | 13 | 2001-3-44. maaliskuuta 2001 | 2001-5-2020. toukokuuta 2001 |
|  | 4 | 13 | 2002-9-1515. syyskuuta 2002 | 2002-12-88. joulukuuta 2002 |
|  | 5 | 13 | 2004-3-77. maaliskuuta 2004 | 2004-6-66. kesäkuuta 2004 |
|  | 6 (1. osa) | 12 | 2006-3-1212. maaliskuuta 2006 | 2006-6-44. kesäkuuta 2006 |
|  | 6 (2. osa) | 9 | 2007-4-88. huhtikuuta 2007 | 2007-6-1010. kesäkuuta 2007 |
Juoni > Tuotantokaudet > Ensimmäinen tuotantokausi (1999)

Tony Soprano saa paniikkikohtauksen ja pyörtyy. Tonyn lääkäri lähettää hänet terapiaan psykiatri Jennifer Melfin vastaanotolle. Tonylla on vaikea suhde äitiinsä Liviaan, joka saattaa kärsiä luonnehäiriöstä. Kun Livia ei voi enää asua yksin, Tony passittaa hänet vanhainkotiin. Tony on naimisissa Carmelan kanssa, joskin melko onnettomassa avioliitossa. Carmela tietää Tonyn olevan uskoton ja turvautuu pappi Intintolaan. Perheen teini-ikäiset lapset, Meadow ja Anthony Jr., saavat tietää isänsä olevan mafioso. Corrado ”Junior” Soprano valitaan mafiaperheen pomoksi, kun edellinen pomo Jackie Aprile kuolee syöpään. Livia on vihoissaan Tonylle ja valehtelee Corradolle Tonysta, mikä saa hänet yrittämään Tonyn murhaa. Yritys epäonnistuu ja Tony saa tietää Livian osallisuudesta FBI:lta. Tony aikoo tappaa vuorostaan setänsä, mutta FBI ehtii pidättää Corradon. Kauden lopussa Sopranot illastavat Artie Buccon uudessa ravintolassa ja Tony kehottaa perhettään muistelemaan ”niitä pieniä, hyviä asioita.”